Nyaralni indulsz? Ütős utasbiztosítások törtek be Magyarországra
Ha nyaralni indulunk, most már pár kattintással tudunk indulás előtt utasbiztosítást kötni, sőt, a frissen Magyarországra érkezett Revolutnál már automatikusan "bekapcsol" a biztosítási védelem, ha elhagyjuk az országot. Kaphatunk most már olyan biztosításokat is a tavaly indult Cherrisknél, amelyek terrortámadás esetén is védenek vagy az EUB-nál a lopás és a vagyonkárok ellen is védekezhetünk. A kiterjedtebb szolgáltatásokért persze általában többet is kell fizetnünk. Összehasonlítottunk pár gyorsan népszerűsödő, online is köthető biztosítást, hogy megállapítsuk, érdemes-e egy hagyományos biztosítónál kötni, menjünk-e egy fintechhez, vagy megelégedhetünk-e a bankkártyához járó biztosítással.
Cikkünkben megnézzük, milyen feltételekkel biztosít egy-egy biztosító egy 30 év körüli, egyedül utazó ügyfelet, aki Horvátországba utazik autóval, az Egyesült Államokba vagy Thaiföldre repülővel. Négy olyan szolgáltatót választottunk ki illusztrációs célból, melyek egyszerűen és gyorsan, akár közvetlenül az utazás előtt köthető biztosítást kínálnak, de termékeik mégis eltérő feltételekkel elérhetők:
Mivel az utasbiztosítás a leginkább digitalizált biztosítási forma, a magyar biztosítók utasbiztosításai szinte már mind úgy működnek, hogy pár kattintással beütjük az adatainkat a rendszerbe, illetve azt, hogy mettől meddig utazunk, majd kapunk egy kalkulációt, amelyet egy kattintással elfogadható. Kivétel ez alól a négy közül a K&H bankkártyás biztosítása, melyet egy évre előre kell megkötni. A Revolutnak, a listában egyedüli határon átnyúló biztosítónak, automatikus fedezeti rendszere van, amely érzékeli, ha a biztosított külföldön tartózkodik és életbe lép, itt viszont minden kárkifizetésnek 75 font (27 155 forint) önrésze van - vagyis ha történik velünk valami, először be kell ezt az összeget fizetnünk, hogy a fedezethez hozzájussunk. A legtöbb biztosító egyébként nem fizet az ittas, drogos állapotban lévő káresetek esetén, nem biztosítanak időseket és előzetes egészségügyi problémákból következő káreseményeket, és különösen veszélyes országokban nem nyújtanak biztosítást.
Horvátország a legnépszerűbb külföldi célpont a magyar turisták számára, egyes biztosítók, mint az EUB még egyedi utazási célként is feltüntetik ezt kalkulátorukban. Ha autóval utazunk, az is fontos szempont, hogy egy biztosító vállalja-e azt is, hogy a járművet is biztosítja. Az alábbi összehasonlító táblázatból a következő, fontosabb dolgok derülnek ki:
Az Egyesült Államok nem egy gyakori célpont, ha magyar turisták utazásáról van szó, azért megvizsgáltuk, hogy a biztosítók mennyiért vállalják az utazás biztosítását, ha repülővel megyünk. Fontos változások az előző táblázathoz képest, hogy
Ha egzotikusabb országba indulunk - jelen példában Thaiföldre - érdemes annak is utánakérdezni a biztosítónál, hogy egyáltalán fizetnek-e, ha az érintett országba utazunk, egyes biztosítók ugyanis nem nyújtanak fedezetet, ha például a Konzuli Szolgálat utazásra nem ajánlott országai közt szerepel a célország. Egyébként, ha egzotikus helyre utazunk, nem árt tudni, hogy
Készítettünk egy ábrát arról is, hogy egyes szolgáltatóknál egy forintért mekkora térítési keretet biztosít a szolgáltató sürgősségi orvosi kezelésre (ez a teljes, maximális fedezet, nem pedig az az összeg, amit minden esetben kapunk, ha valami történik velünk). Az eredmény a következő:
Az ábrán jól látható, hogy messze a Revolut biztosítja a legnagyobb fedezetet egy forintért, viszont a következő ábráról kiderül, hogy baleseti halál esetén már csöppet sem ilyen bőkezűek, itt a Cherrisk nyújtja ár / érték arányban a legjobb szolgáltatást:
Összességében tehát elmondható, hogy:
Persze érdemes minden esetben, amikor utasbiztosítást választunk, egyedi kalkulációt készíteni és ezek alapján dönteni, valamint célszerű lehet a biztosítók többi termékéből is válogatni: az EUB-nál például elérhetők drágább és olcsóbb, kevesebb és több fedezetet nyújtó termékek, a K&H-nál pedig elérhetők "sima" utasbiztosítások is a bankkártyás mellett.
A példákban szereplő négy biztosítón kívül érdemes más szolgáltatóknál is körbenézni. Magyarországon a fentieken túl természetesen rengeteg más utasbiztosítás is elérhető, célunk csak a hagyományos és a kevésbé hagyományos lehetőségek közti különbségek illusztrálása volt. A megfelelő terméktípus kiválasztásában az összehasonlító oldalak is segíthetnek.
repülő, biztosító, auto, huszák dániel, utazás, terrorizmus, nyaralás, öngondoskodás, befektetés, utasbiztosítás